Renate Reinsve

Renate Hansen Reinsve (født 24. november 1987) er en norsk skuespiller fra Solbergelva i tidligere Nedre Eiker kommune. Hun vant prisen for beste kvinnelige hovedrolle på Filmfestivalen i Cannes i 2021 for sin rolle i Joachim Triers filmkomedie Verdens verste menneske. Dette var hennes første hovedrolle på filmlerretet.<ref>[https://www.aftenposten.no/amagasinet/i/dnkmpJ/det-er-ikke-saann-at-jeg-plutselig-dukket-opp-fra-ingenting Kjartan Brügger Bjånesøy: Det er ikke sånn at jeg plutselig dukket opp fra ingenting'] - Intervju med Renate Reinsve i A-magasinet/Aftenposten 8. oktober 2021</ref>

 Karriere 
 Utdanning og skuespillerdebut 
Reinsve er utdannet ved Teaterhøgskolen (2013) og debuterte i forestillingen Peer Gynt på Trøndelag Teater i 2014.

 Priser (utvalg) 
I 2014 vant hun Heddaprisen for beste kvinnelige medspiller for rollen som lærer i Besøk av gammel dame av Friedrich Dürrenmatt, i en oppsetning regissert av Tyra Tønnessen på Trøndelag Teater. I 2016 ble hun nominert til Amandaprisen 2016 for beste kvinnelige birolle i filmen Welcome to Norway.

 Nesten voksen (2018) 
I januar 2018 startet NRK visningen av situasjonskomedien Nesten voksen, med Renate Reinsve i en av hovedrollene.

 Verdens verste menneske (2021) 
På Filmfestivalen i Cannes i 2021 fikk Reinsve sitt store gjennombrudd som skuespiller, da hennes hovedrolle i Joachim Triers filmkomedie Verdens verste menneske ble hyllet av både internasjonale og norske filmanmeldere. Filmen deltok i hovedkonkurransen på Cannes-festivalen dette året. Den engelske avisen The Guardians filmanmelder Peter Bradshaw kalte prestasjonen hennes for «sublim», og avsluttet sin anmeldelse med å erklære om Reinsve: «A star is born.» (norsk: «En stjerne er født.»). I et intervju opplyste hun at hovedrollen i filmen var skrevet spesielt for henne. På Cannes-festivalens siste dag ble hun tildelt prisen for beste kvinnelige hovedrolle for rollen som «Julie». For rollen vant hun også blant annet Amandaprisen 2022 i klassen beste kvinnelige skuespiller og ble nominert til den europeiske filmprisen 2021 i klassen beste kvinnelige skuespiller.

 Filmografi 
Renate Reinsve spilte sin første filmrolle i Joachim Triers spillefilm Oslo, 31. august, som hadde kinopremiere i 2011. Siden har hun medvirket i flere andre filmer og TV-serier:
 2011: Oslo, 31. august (spillefilm) – som Renate. Regi: Joachim Trier.
 2012: Kompani Orheim (spillefilm) – som Lene. Regi: Arild Andresen.
 2015: Villmark 2 (spillefilm) – som Synne. Regi: Pål Øie.
2015: Mysteriet på Sommerbåten (TV-serie) – som en aktuar. Regi: Hallvar Witzø.
 2015: Kvinner i for store herreskjorter (spillefilm) – som Ane. Regi: Yngvild Sve Flikke.
 2015: Skyggene av byen (kortfilm) - som Maria. Regi: Christoffer Wollebekk.
 2016: Welcome to Norway (spillefilm) – som Line. Regi: Rune Denstad Langlo.
 2017: Ekspedisjon Knerten (spillefilm) – som moren til Lillebror og Philip. Regi: Andreas J. Riiser.
2017: Små, søte kaker (kortfilm) – som Anne. Regi: Henry K. Norvalls.
2018: Nesten voksen (TV-serie) – som Siri. Regi: Thale Persen og Per Harald Kårstad.
2018: Roeng (TV-serie) – som Lena. Regi: Anne Bjørnstad, Eilif Skodvin og Tomas Solli.
2018: De Hensynsløse (kortfilm) – som Silje. Regi: Rikke Gregersen.
 2018: Føniks (spillefilm) – som Kristin. Regi: Camilla Strøm Henriksen.
2018: Hvite gutter (TV-serie) – som Frida.
2020: The Affected (kortfilm) – som Rita. Regi: Rikke Gregersen.
 2021: Verdens verste menneske'' (spillefilm) – som Julie (hovedrolle). Regi: Joachim Trier

Priser og nominasjoner

Referanser

Eksterne lenker 
 
 
 Renate Reinsves profil på Trøndelag Teater

Norske skuespillere
Skuespillere ved Trøndelag Teater 
Skuespillere ved Det Norske Teatret 
Vinnere av Heddaprisen
Amanda for beste kvinnelige hovedrolle
Amandaprisen 2022‎
Personer fra Nedre Eiker kommune